Notigalės telmologinis draustinis

Notigalės telmologinis draustinis – valstybinis gamtinis draustinis Lietuvoje, Rokiškio ir Kupiškio rajonuose, 3,5 km į pietvakarius nuo Kazliškio. Apima Notigalės ir Salagalio pelkes. Įsteigtas 1974 m.

Draustinis įsteigtas siekiant išsaugoti stambų pelkėtų masyvų kompleksą Vidurio Lietuvos žemumoje, jo augalų bendrijas ir gyvūniją. Ežerinės kilmės plynraistėje aukštapelkėje tyvuliuoja 7 ežerai (Notigalės ežeras, Apaščios ežeras, Ašakinis, Bedugnis, Varlinis, Ešerinis, Kulio ežeras). Draustinyje gausu spanguolių, daug vaivorų, viržių, auga tekšės. Čia galima sutikti juodųjų gandrų, tetervinų, dirvinių sėjikų, plėšriųjų medšarkių, briedžių, šernų, stirnų.VĮ Rokiškio miškų urėdija. Gamtosauginių priemonių planas. Kaunas: Valstybinis miškotvarkos institutas, 2008–2009. Draustinis yra Natura 2000 objektas, apima aktyvių aukštapelkių, tarpinių pelkių ir liūnų, vakarų taigos, natūralių distrofinių ežerų bei pelkinių miškų buveines, ūdrų veisimosi vietas.

 Šaltiniai 

Kategorija:Kupiškio rajono saugomos teritorijos
Kategorija:Rokiškio rajono saugomos teritorijos
Kategorija:Lietuvos telmologiniai draustiniai
Kategorija:Natura 2000